Ποιότητα, εμπειρία, οξυδέρκεια, αντίληψη και εξαιρετικό διάβασμα παιχνιδιού. Τα στοιχεία που χαρακτηρίζουν το νέο μεταγραφικό απόκτημα του Ολυμπιακού, τον 34χρονο Ματιέ Βαλμπουενά.

O Ολυμπιακός του Πέδρο Μάρτινς αν και δεν κατάφερε να κοντράρει ως το τέλος τον ΠΑΟΚ στην κούρσα του τίτλου, παρόλα αυτά παρουσίασε μια πολύ θετική αγωνιστική εικόνα, με αρκετά καλό ποδόσφαιρο στο μεγαλύτερο διάστημα του πρωταθλήματος.

Οι αδυναμίες της ομάδας ήταν λίγο πολύ ορατές και με “γυμνό” μάτι. Δεν χρειαζόταν να είσαι προπονητής για να αντιληφθείς το πρόβλημα της αναποτελεσματικότητας των επιθετικών που στέρησε σημαντικούς βαθμούς από κομβικά παιχνίδια όπως το παιχνίδι με τον ΠΑΟΚ στο Καραϊσκάκης. Όπως επίσης ήταν εμφανής και η δυσκολία που αντιμετώπιζε ο προπονητής του Ολυμπιακού στο να βρει το κατάλληλο παίκτη για την απέναντι πλευρά του Ποντένσε.

Λάζαρος και Ναουέλ, στο πρώτο μισό συν τους Ζιλ Ντίαζ και Μασούρα στο δεύτερο, ανταγωνίστηκαν για μια θέση στην πτέρυγα, όμως πλην του νεοφερμένου από τον Πανιώνιο διεθνή Έλληνα μεσοεπιθετικού, κανείς άλλος δεν ικανοποίησε.

Η επιλογή λοιπόν ενός παίκτη που θα μπορέσει να δώσει ισορροπία στην επιθετικότητα από τις πτέρυγες ήταν επιβεβλημένη. Ο παίκτης αυτός είναι ο Ματιέ Βαλμπουενά.

Πλησιάζοντας τα 35 θα έλεγε κανείς πως ίσως αποτελεί μια επιλογή με υψηλό βαθμό ρίσκου, όμως οι συμμετοχές του και κυρίως η αγωνιστική του εικόνα με την φανέλα της Φενερμπαχτσέ αποδεικνύει μάλλον το αντίθετο.

Συμμετοχές

Θέση

Με την βοήθεια του Transfermarkt βλέπουμε τις θέσεις στις οποίες αγωνίστηκε κατά την αγωνιστική περίοδο που ολοκληρώθηκε.

Βλέπουμε λοιπόν πως στα 17 από τα 22 παιχνίδια πρωταθλήματος έπαιξε ως αριστερός μεσοεπιθετικός σε σχηματισμό 4-2-3-1 (όπως δηλαδή αγωνίζεται και ο Ολυμπιακός) και από εκείνη τη θέση έχει πετύχει 3 γκολ ενώ έχει και 6 ασίστ που έγιναν γκολ, ενώ μία ακόμη έχει από θέση δεξιού μεσοεπιθετικού όπου έπαιξε 3 φορές, ενώ έχει συμμετοχή και ως επιθετικός χαφ.

Το Repress.gr ετοίμασε ένα βίντεο όπου παρουσιάζονται τα στοιχεία για τα οποία ξεχωρίζει, τι χαρακτηριστικά μπορεί να προσθέσει στη νέα του ομάδα, πόσο σημαντικό ρόλο θα παίξει στην προσπάθεια του Ολυμπιακού να επανακτήσει τα σκήπτρα.

– Η ικανότητα του να ντριπλάρει σε μικρό χώρο

– Το διάβασμα του παιχνιδιού

– Το κάθετο παιχνίδι

– Η ευχέρεια στην τροφοδοσία των επιθετικών

– Τα εξαιρετικά χτυπήματα στις στημένες μπάλες

31.05.2019, Transfer Analysis, Mathieu Valbuena Check out this video on Streamable using your phone, tablet or desktop.